CELEX: 32021R0344
Language: lv
Date: 2021-02-25 00:00:00
Title: Komisijas Īstenošanas regula (ES) 2021/344 (2021. gada 25. februāris) par atļauju sorbitāna monolaurātu lietot par barības piedevu visu sugu dzīvniekiem (Dokuments attiecas uz EEZ)

26.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 68/160
               
            
         KOMISIJAS ĪSTENOŠANAS REGULA (ES) 2021/344
         (2021. gada 25. februāris)
         par atļauju sorbitāna monolaurātu lietot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
                  
               
                     (2)
                  
                  
                     Saskaņā ar Direktīvu 70/524/EEK sorbitāna monolaurātu tika atļauts bez termiņa ierobežojuma lietot par barības piedevu visu sugu dzīvniekiem. Minētā piedeva pēc tam saskaņā ar Regulas (EK) Nr. 1831/2003 10. panta 1. punktu kā esošs barības līdzeklis tika ierakstīta Lopbarības piedevu reģistrā.
                  
               
                     (3)
                  
                  
                     Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu ir iesniegts pieteikums sorbitāna monolaurātu atkārtoti izvērtēt kā barības piedevu visu sugu dzīvniekiem.
                  
               
                     (4)
                  
                  
                     Pieteikuma iesniedzējs ir lūdzis minēto piedevu klasificēt piedevu kategorijā “tehnoloģiskās piedevas” un funkcionālajā grupā “emulgatori”. Pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (5)
                  
                  
                     Eiropas Pārtikas nekaitīguma iestāde (“Iestāde”) savā 2019. gada 27. februāra atzinumā (3) un 2020. gada 25. maija atzinumā (4) secināja, ka, ievērojot ierosinātos lietošanas nosacījumus, sorbitāna monolaurāts neatstāj nelabvēlīgu ietekmi ne uz dzīvnieku veselību vai patērētāju drošību, ne vidi. Tā arī secināja, ka piedeva kairina acis un ādu. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde arī secinājusi, ka sorbitāna monolaurāts ir atļauts kā pārtikas piedeva ar emulgatora funkciju, tāpēc ir pamatoti sagaidāms, ka, to lietojot barībā, būs redzama tehnoloģiskā ietekme, kas ir pamatā tā lietošanai par pārtikas piedevu. Iestāde uzskata, ka nav vajadzības noteikt īpašas prasības uzraudzībai pēc preparāta laišanas tirgū. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
                  
               
                     (6)
                  
                  
                     Sorbitāna monolaurāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc sorbitāna monolaurātu būtu jāatļauj lietot.
                  
               
                     (7)
                  
                  
                     Nekaitīguma apsvērumi neliek sorbitāna monolaurāta atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atļaujas piešķiršana
            Pielikumā specificēto piedevu, kas pieder pie piedevu kategorijas “tehnoloģiskās piedevas” un funkcionālās grupas “emulgatori”, ir atļauts lietot par dzīvnieku barības piedevu, ievērojot pielikumā izklāstītos nosacījumus.
         
         
            2. pants
            Pārejas pasākumi
            
               1.   Tādu pielikumā specificēto piedevu un šo piedevu saturošus premiksus, kas ražoti un marķēti pirms 2021. gada 18. septembra saskaņā ar noteikumiem, kuri bija piemērojami pirms 2021. gada 18. marta, arī turpmāk drīkst laist tirgū un lietot, līdz beidzas esošie krājumi.
            
            
               2.   Tādus pielikumā specificēto piedevu saturošus barības maisījumus un barības sastāvdaļas, kuras paredzētas produktīviem dzīvniekiem un ražotas un marķētas pirms 2022. gada 18. marta saskaņā ar noteikumiem, kuri bija piemērojami pirms 2021. gada 18. marta, arī turpmāk drīkst laist tirgū un lietot, līdz beidzas esošie krājumi.
            
            
               3.   Tādus pielikumā specificēto piedevu saturošus barības maisījumus un barības sastāvdaļas, kuras paredzētas neproduktīviem dzīvniekiem un ražotas un marķētas pirms 2023. gada 18. marta saskaņā ar noteikumiem, kuri bija piemērojami pirms 2021. gada 18. marta arī turpmāk drīkst laist tirgū un lietot, līdz beidzas esošie krājumi.
            
         
         
            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 25. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Padomes Direktīva 70/524/EEK (1970. gada 23. novembris) par barības piedevām (OV L 270, 14.12.1970., 1. lpp.).
         
            (3)  EFSA Journal, 2019; 17(3):5651.
         
            (4)  EFSA Journal, 2020; 18(6):6162.
      
      
         
            PIELIKUMS
            
                        Piedevas identifikācijas numurs
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        mg piedevas uz kg kompleksās barības ar mitruma saturu 12 %
                     
                  
                        
                           Kategorija: tehnoloģiskās piedevas. Funkcionālā grupa: emulgatori
                        
                     
                  
                        1c493
                     
                     
                        Sorbitāna monolaurāts
                     
                     
                        
                           Piedevas sastāvs
                        
                        Sorbitāna monolaurāta preparāts, kas satur ≥ 95 % sorbīta, sorbitāna un izosorbīda esteru maisījuma, kas esterificēts ar taukskābēm, kuras iegūtas no kokosriekstu eļļas.
                        Šķidrā veidā
                     
                     
                        Visu sugu dzīvnieki
                     
                     
                        —
                     
                     
                        —
                     
                     
                        85
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus.
                                 
                              
                     
                        2031. gada 18. marts
                     
                  
                        
                           Aktīvās vielas raksturojums
                        
                        sorbitāna monolaurāts
                        
                           CAS numurs: 1338-39-2
                        C18H34O6
                        
                     
                  
                        
                           Analītiskā metode  (1)
                        
                        Sorbitāna monolaurāta raksturošanai barības piedevā:
                        
                                    —
                                 
                                 
                                    
                                       FAO JECFA monogrāfija “Sorbitāna monolaurāts”
                                 
                              
                  
               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.